PATVIRTINTA

 Viešosios įstaigos Lazdijų sporto centro

 direktoriaus 2021 m. rugpjūčio 31 d.

 įsakymu Nr. LSCV1-57

 PRITARTA: Centro tarybos 2021 m. rugpjūčio 30 d. posėdžio protokoliniu nutarimu Nr.3

**2021-2022 MOKSLO METŲ VIEŠOSIOS ĮSTAIGOS LAZDIJŲ SPORTO CENTRO**

**UGDYMO PLANAS**

**I. BENDROSIOS NUOSTATOS**

 1. Viešosios įstaigos Lazdijų sporto centro (toliau – Centras) 2021-2022 mokslo metų ugdymo planas (toliau - Ugdymo planas) reglamentuoja formalųjį švietimą papildančių sportinio ugdymo programų ir neformaliojo sportinio ugdymo programų įgyvendinimą ir ugdymo proceso organizavimą Centre.

2. 2021–2022 mokslo metų Centro ugdymo planas parengtas vadovaujantis Lietuvos Respublikos švietimo, mokslo ir sporto ministro 2020 m. rugpjūčio 18 d. įsakymu Nr. V-1236 ,,Dėl švietimo, mokslo ir sporto ministro 2019 m. rugsėjo 4 d. įsakymo Nr. V-976 ,,Dėl sportinio ugdymo organizavimo rekomendacijų tvirtinimo“ pakeitimo“ patvirtintomis sportinio ugdymo ir (ar) rengimo organizavimo rekomendacijomis (toliau – Rekomendacijos), viešosios įstaigos Lazdijų sporto centro direktoriaus 2021 m. rugpjūčio 31 d. įsakymu Nr. LSCV1-56 „Dėl sportinio ugdymo organizavimo tvarkos aprašo tvirtinimo“ patvirtintu sportinio ugdymo organizavimo tvarkos aprašu (toliau - Aprašas), Lietuvos Respublikos švietimo įstatymu, Neformaliojo vaikų švietimo koncepcija, Centro įstatais, 2020-2022 m. Centro strateginiu planu, Centro metiniu veiklos planu ir kitais teisės aktais.

 3. Ugdymo plane vartojamos sąvokos:

3.1. **Aukšto meistriškumo sporto varžybos**(toliau – sporto varžybos) – nacionalinių ar tarptautinių subjektų organizuojamas tam tikros šakos renginių sistemai priklausantis sporto renginys, kuriame pagal iš anksto paskelbtus nuostatus ir tarptautinės nevyriausybinės sporto organizacijos ar nacionalinės sporto šakos federacijos patvirtintas sporto šakos (šakų) taisykles (tiek, kiek tai neprieštarauja tarptautinės sporto šakos federacijos patvirtintoms taisyklėms) sportininkai varžosi tarpusavyje (individualiai ar komandomis), o šio renginio laimėtoją (laimėtojus) ir rezultatą lemia besivaržančiųjų fizinės ir psichinės savybės ir (ar) įgūdžiai;

 3.2. **Formalųjį švietimą papildančio sportinio ugdymo programa ir (ar) sportinio ugdymo ir (ar) rengimo programa** – atskirų sporto šakų ir (arba) sporto šakų disciplinų programa, kuria siekiama suteikti ir sistemingai gilinti asmens pasirinktos sporto šakos žinias, ugdyti gebėjimus ir formuoti įgūdžius, plėtoti sporto ir bendrąsias kompetencijas, siekti aukšto sportinio meistriškumo pradinio rengimo, meistriškumo ugdymo, meistriškumo tobulinimo, aukšto meistriškumo etapais;

3.3. **Neformaliojo sportinio ugdymo programa –** programa, kuria siekiama ugdyti asmens gyvenimo įgūdžius, asmenines, socialines ir kitas bendrąsias kompetencijas, panaudojant sportą kaip priemonę;

 3.4. **Meistriškumo pakopa** – asmens sportinio meistriškumo lygį pagal sporto varžybose užimtą vietą arba pasiektą rezultatą apibrėžiančių rodiklių grupė.

 3.5. **Meistriškumo ugdymas** – aktyvus asmenybės ne tik fizinių ypatybių, fizinių galių, bet visų pirma, jausmų ir sąmonės, psichikos ir intelekto poveikis kūno kultūros, sporto priemonėmis, laiduojantis socialinių-psichologinių poreikių skiepijimą;

 3.6. **Praktinis mokymas** – mokymas, apimantis bendrąjį ir specialųjį fizinį, techninį ir psichologinį sportininko rengimą, jo metu įgyti mokėjimai ir įgūdžiai realizuojami per sporto varžybas.

 3.7. **Sportas** – visos asmens fizinės veiklos formos, kuriomis siekiama ugdyti ir tobulinti fizines ir psichines jo savybes bei įgūdžius ar stiprinti sveikatą;

 3.8. **Sportininkas** – asmuo, kuris varžosi su kitais asmenimis aukšto meistriškumo sporto varžybose ir (ar) treniruojasi aukšto meistriškumo sporto pratybose, aukšto meistriškumo sporto treniruočių stovyklose, kurių tikslas – pasirengti aukšto meistriškumo sporto varžyboms;

 3.9. **Sporto pratybos** – savarankiška sportininko arba bendra sportininkų ir trenerio veikla, planingas treniravimasis;

 3.10. **Sporto renginys** – viešas renginys, kuriame populiarinamas sportas ir (arba) varžomasi;

 3.11. **Sporto šaka** – aukšto meistriškumo sporto sritis, besiskirianti nuo kitų savitomis taisyklėmis, sportinės kovos metodais, technikos ir taktikos veiksmais, inventoriumi bei erdve, kurioje sportuojama. Aukšto meistriškumo sporto sritis taip pat laikoma sporto šaka ne dėl atitikties nurodytiems kriterijams, o dėl istoriškai susiklosčiusių aplinkybių ir (ar) visuotinio šios srities pripažinimo savarankiška sporto šaka. Sporto šakos skirstymą į disciplinas ir rungtis nustato tarptautinė (pasaulio) sporto šakos federacija;

 3.12. **Sportinio ugdymo ir (ar) rengimo planas** – sporto, švietimo įstaigos ar organizacijos vykdomų sportinio ugdymo programų įgyvendinimo aprašas;

 3.13. **Sporto šakos disciplina** – atitinkamos tarptautinės sporto (šakos) federacijos išskirta sporto šakos dalis, kuri apima vieną arba keletą tos sporto šakos rungčių;

 3.14. **Sporto stovykla** – tikslingas trumpalaikis sportininkų arba komandos rengimas(-sis) varžyboms sporto bazėje;

 3.15. **Sportinis sezonas** – laikotarpis, kurio metu yra ugdomi ir (ar) rengiami asmenys ir kurio pradžia ir pabaiga priklauso nuo atitinkamos sporto šakos disciplinos sportinio sezono pradžios ir pabaigos.

 3.16. **Sporto šakos ugdymo programa** – dokumentas, kuriame išdėstytas sportinio rengimo turinys: žinios, gebėjimai ir įgūdžiai, kuriuos turi įgyti sportininkas, fizinis, techninis, taktinis, integralus parengtumas, kurį turi pasiekti sportininkas ir pagrindinių rengimo rūšių pratybų turinys;

 3.17. **Teorinis mokymas** – mokymas, apimantis bendruosius kūno kultūros, sveikos gyvensenos, racionalios dienotvarkės, mitybos reikalavimus, asmens higienos taisykles ir savisekos principus, elgesio ir kultūros žinias; fizinių pratimų įtakos atskirų organų veiklai, bendrųjų treniruotės dėsningumų, pasirinktos sporto šakos technikos elementų, taktinių gudrybių panaudojimo žinias, sporto varžybų taisyklių nagrinėjimą ir suvokimą;

 3.18. **Treneris** – aukšto meistriškumo sporto specialistas, rengiantis sportininką (sportininkus) aukšto meistriškumo sporto varžyboms ir (ar) jam (jiems) vadovaujantis šiose varžybose;

3.19. **Treniruotė** – specializuotas pedagoginis procesas, ilgalaikis sistemingas sportininko fizinių ir psichinių ypatybių tobulinimas geriems pasirinktos sporto šakos rezultatams pasiekti;

 3.20. **Ugdymo grupė** – vienodo amžiaus ir parengtumo sportuojančių vaikų, paauglių jaunuolių būrys, vadovaujamas to paties trenerio;

3.21. **Ugdymo aplinka** – tai aplinka Centre ir už jo ribų, kurioje įgyvendinamas Centro ugdymo turinys. Ugdymo aplinka turi būti fiziškai, psichologiškai ir socialiai saugi ir sveika sportininkui.

 Kitos ugdymo plane vartojamos sąvokos atitinka Lietuvos Respublikos švietimo įstatyme, Lietuvos Respublikos sporto įstatyme ir kituose švietimą, kūno kultūrą ir sportą reglamentuojančiuose teisės aktuose vartojamas sąvokas.

**II. CENTRO IR UGDYMO PLANO TIKSLAI, UŽDAVINIAI, VERTINIMO KRITERIJAI**

 4. Centro veiklos tikslas – skatinti vaikų ir suaugusiųjų sporto saviraišką, ieškoti talentingų sportininkų, sporto mokslo bei medicinos specialistų parengtomis bei praktikoje patvirtintomis priemonėmis rengti sportininkus, galinčius deramai atstovauti Lazdijų rajono savivaldybei šalies čempionatuose ir pirmenybėse bei tarptautiniuose sporto renginiuose.

5. Centro uždaviniai:

5.1. teikti neformalųjį vaikų švietimą;

5.2. vykdyti neformalųjį suaugusiųjų švietimą;

5.3. sudaryti sveikas ir saugias sąlygas gyventojams užsiimti kūno kultūra ir sportu, teikti jiems kokybiškas šios veiklos paslaugas;

5.4*.* diegti visą gyvenimą išliekantį pomėgį ir poreikį sportuoti, padėti ugdyti ir lavinti sveiką asmenybę;

5.5. koordinuoti ir organizuoti kūno kultūros ir sporto veiklą Lazdijų rajono savivaldybėje;

5.6. rengti Centre kultivuojamų sporto šakų sportininkus Lazdijų rajono savivaldybės ir šalies rinktinėms komandoms;

5.7. organizuoti ir vykdyti mokinių bei suaugusiųjų treniruotes ir sportines varžybas;

5.8. puoselėti dvasines, psichines ir fizines žmogaus savybes;

5.9. skatinti vaikus ir jaunimą būti gerais, dorais ir sąžiningais savo šalies patriotais bei piliečiais;

5.10. organizuoti ir vykdyti įvairias sporto ir rekreacijos stovyklas, masinius sveikatingumo, kūno kultūros ir sporto renginius, pagal poreikį organizuoti įvairių sporto šakų Lazdijų rajono savivaldybės pirmenybes ir kitus renginius;

 5.11. teikti mokamas, dalinai mokamas ir nemokamas neformaliojo vaikų švietimo, kūno kultūros ir sporto paslaugas sportininkams ir sportuojantiems asmenims, atlikti sutartinius darbus;

5.12. teikti kitoms įstaigoms, organizacijoms, žmonių grupėms ar pavieniams asmenims mokamas sporto pratybų, varžybų ar kitų sporto renginių organizavimo ar vykdymo paslaugas;

5.13. padėti specialių poreikių vaikams ir jaunimui adaptuotis visuomenėje per sportinę neformaliojo švietimo veiklą, įtraukti juos į sporto varžybas;

5.14. teikti ugdymo įstaigoms ir nevyriausybinėms organizacijoms metodinę, organizacinę paramą kūno kultūros ir sporto klausimais;

5.15. teikti programas Lietuvos ir tarptautinių organizacijų fondams, ieškoti papildomo finansavimo šaltinių Lazdijų rajono savivaldybės sporto infrastruktūros gerinimui, rengti ir teikti projektus Europos Sąjungos programų ir struktūrinių fondų lėšoms gauti;

5.16. ugdyti vaikų, jaunimo ir suaugusiųjų sveikos gyvensenos poreikį, gerinti sveikatą, lavinti fizinį kūno grožį;

5.17. palaikyti ryšius su Lietuvos kūno kultūros ir sporto organizacijomis;

5.18. plėtoti tarptautinius ryšius su kaimyninių šalių sportinėmis organizacijomis;

5.19. tvirtinti jaunimo ir suaugusiųjų Lazdijų rajono savivaldybės rinktinių komandų sudėtį ir trenerį ar vadovą;

5.20. ugdyti atvirą Europai ir pasauliui jaunuomenę, gebančią orientuotis liberalioje ir plačioje vertybių skalėje;

5.21. ugdyti jaunimo motyvacijų formavimą, socialinį aktyvumą;

5.22. per žiniasklaidos priemones propaguoti kūno kultūrą ir sportą;

5.23. per mokymo programas rengti savanorius kūno kultūros ir sporto veiklai.

6. Ugdymo plano tikslai ir uždaviniai:

 6.1. Ugdymo plano tikslas – apibrėžti ugdymo programų vykdymo bendruosius reikalavimus sportinio ugdymo turiniui formuoti ir ugdymo procesui organizuoti, sudarant lygias galimybes kiekvienam Centro ugdytiniui siekti geresnių ugdymo (si) rezultatų, asmeninės pažangos ir įgyti būtinų bendrųjų ir dalykinių kompetencijų.

 6.2. Uždaviniai:

6..2.1. individualizuoti ir diferencijuoti ugdymo turinį;

6.2.2. tikslingai planuoti ir organizuoti ugdymą;

6.2.3. nustatyti valandų skaičių, skirtą sporto šakų programoms įgyvendinti.

7. Sudarant ugdymo planą atsižvelgiama į leistiną turėti Centrui pedagoginių valandų skaičių.

8. Ugdymo plano uždavinių įgyvendinimo vertinimo kriterijai:

8.1. grupių ir mokinių skaičius Centre veikiančiose sporto šakų ugdymo programose;

8.2. ugdymo programų etapuose – pradinio rengimo, meistriškumo ugdymo, meistriškumo tobulinimo, neformaliojo ugdymo – sudarytos optimalios sąlygos (treniruočių tvarkaraštis, aplinka, inventorius) skirtingų poreikių mokinių saviraiškai;

8.3. Centro mokinių pasiekimai.

# **II. UGDYMO PROCESO ORGANIZAVIMAS**

9. Mokslo metai prasideda 2021 m. rugsėjo 1 d., baigiasi 2022 m. rugpjūčio 31 d. Ugdymo procesas prasideda 2021 m. rugsėjo 1 d. ir baigiasi 2022 m. birželio 22 d. Grupės komplektuojamos iki spalio 1 d. Mokinių vasaros atostogos prasideda 2022 m. birželio 23 d. ir baigiasi 2022 m. rugpjūčio 31 d.

10. Treneriai dirba pagal Centro direktoriaus patvirtintus mokomųjų treniruočių planus. Centre mokymas vyksta šešias dienas per savaitę. Pagrindinė ugdymo organizavimo forma yra treniruotė, kurios trukmė gali būti nuo 1 akademinės valandos iki 3 akademinių valandų. 1 akademinės valandos trukmė - 45 min.

 11. Treneriams vienai kontaktinei akademinei ugdymo valandai pasirengti skiriama 15 minučių, kurios įskaitomos į trenerio darbo laiką.

 12. Trenerių faktinis darbo laikas nurodytas 2021-2022 mokslo metų Centro pedagoginio personalo treniruočių grafike, patvirtintame Centro direktoriaus.

13. Į ugdomąjį procesą įeina dalyvavimas visose įvairaus rango varžybose, sportiniuose renginiuose.

14. Visų mokymo grupių moksleiviams gali būti organizuojamos vasaros sporto stovyklos, mokomosios sporto stovyklos, priklausomai nuo trenerių sudarytų darbo planų, su tikslu pasirengti atskiroms varžyboms.

 15. Centro sportininkų mokymas organizuojamas vadovaujantis:

15.1. Centro įstatais;

15.2. sportinio ugdymo ir (ar) rengimo organizavimo rekomendacijomis;

 15.3. Centro metiniu ugdymo planu;

 15.4. sportinio ugdymo grupių treniruočių krūvio metiniais planais,

 15.5. sportinio ugdymo grupių elektroniniu dienynu (Stats4sport.com platformoje);

 15.6. sportinio ugdymo programomis;

 15.7. Centro metiniu varžybų ir renginių kalendoriumi;

 15.8. kitais su veikla susijusiais norminiais dokumentais ir tvarkomis.

 16. Mokymas organizuojamas mokymo grupėms ir individualiai atskiriems sportininkams. Vieną ar kitą mokymo rūšį treneris pasirenka atsižvelgdamas į sportininko meistriškumo lygį, sporto šakos specifiką, metodinius reikalavimus ir t.t.

 17. Pagrindinės centro sportininkų mokymo formos yra šios: teorinis ir praktinis mokymas sporto bazėse ir sporto stovyklose, dalyvavimas sporto varžybose, testavimas ir kontrolinių normatyvų laikymas. Taip pat gali būti organizuojami seminarai, disputai, ekskursijos, treniruočių, varžybų stebėjimai, testai, kontrolinių normatyvų patikrinimas ir t.t.

 18. Visų lygių sportininkams namų užduotys skiriamos trenerio nuožiūra, atsižvelgiant į sportininko sugebėjimus įvykdyti programinius reikalavimus, amžių ir kt.

 19. Centro ugdytinių mokymas organizuojamas laisvalaikiu: po pamokų, poilsio ir švenčių dienomis, atostogų metu.

 20. Sportininkų mokymas organizuojamas ištisus metus, atsižvelgiant į sporto šakos treniruotės proceso periodizavimo ypatumus.

 21. Trenerių atostogų grafikas sudaromas taip, kad treniruočių procesas vyktų planuotu laiku. Su atostogaujančio trenerio grupe gali dirbti jį pavaduojantis treneris.

 22. Teorinių ir praktinių pratybų minimali trukmė – 45 minutės. Maksimali pratybų trukmė priklauso nuo trenerio grupinio ar individualiojo mokymo plano reikalavimo. Į šį skaičių įeina ir oficialus kalendorinių varžybų, jeigu jose dalyvauja sportininkas su treneriu, laikas.

 23. Teorinių ir praktinių pratybų laiką ir vietą nurodo mokomųjų pratybų tvarkaraščiai, o dalyvavimo varžybose – kalendoriniai planai, patvirtinti Centro vadovo.

 24. Sportinio ugdymo grupė gali būti sudaryta iš vienos lyties sportininkų arba mišri.

 25. Centro sportinio ugdymo grupės komplektuojamos vadovaujantis Sportinio ugdymo organizavimo tvarkos aprašu (toliau - aprašas), patvirtintu viešosios įstaigos Lazdijų sporto centro direktoriaus 2021 m. rugpjūčio 31 d. įsakymu Nr. LSCV1-56 „Dėl sportinio ugdymo organizavimo tvarkos aprašo tvirtinimo“, sportininko meistriškumo rodikliais, numatytais Rekomendacijų 1 priede, gydytojų leidimu lankyti sporto pratybas ir dalyvauti sporto varžybose, metine sporto varžybų suvestine. Grupių komplektacija ir jai skiriamų pratybų valandų skaičius, nurodomas trenerių tarifikaciniame lape – protokole, patvirtintame Centro direktoriaus įsakymu.

 26. Naujos sportinio ugdymo grupės sudarymas gali trukti ne ilgiau kaip 2 mėnesius.

27. Sportinio ugdymo grupė laikoma nesukomplektuota, jeigu treniruotes lanko mažiau kaip 2/3 patvirtinto grupės mokinių skaičiaus:

28. Neformaliojo sportinio ugdymo grupės sudarymo procesas vyksta nuolat.

 29. Ugdymas susideda iš pradinio rengimo, meistriškumo ugdymo, meistriškumo tobulinimo etapų ir neformaliojo sportinio ugdymo.

 30. Treniruočių vieta skiriama pagal sporto šakos specifiką, grupės ugdymo programos etapą. 2021–2022 m. m. sportinio ugdymo programos vykdomos sporto bazėse pagal sporto šakas:

|  |  |  |
| --- | --- | --- |
| Sporto šaka | Treniruočių vieta | Salės adresas |
| Aerobinė gimnastika | Sporto centro mažoji sporto salė | Dzūkų g. 1, Lazdijai |
| Sporto centro minkštoji sporto salė | Dzūkų g. 1, Lazdijai |
| Sporto centro sporto salė | Lazdijos g. 5, Lazdijai |
| Lazdijų mokyklos-darželio „Kregždutė“ salė | Kauno g. 23, Lazdijai |
| Futbolas  | Lazdijų M.Gustaičio gimnazijos stadionas | Kauno g. 23, Lazdijai |
| Sporto centro sporto salė | Lazdijos g. 5, Lazdijai |
| Veisiejų technologijos ir verslo mokyklos sporto salė ir stadionas | Ryto g. 19, Kailinių k., Veisiejai |
|  Jėgos trikovė | Veisiejų technologijos ir verslo mokyklos treniruoklių salė | Ryto g. 19, Kailinių k., Veisiejai |
| Krepšinis | Lazdijų. M.Gustaičio gimnazijos sporto salė | Vytauto g. 13, Lazdijai |
| Sporto centro sporto salė | Lazdijos g. 5, Lazdijai |
| Kūno rengyba | Sporto centro treniruoklių salė | Dzūkų g. 1, Lazdijai |
| Stalo tenisas | Veisiejų technologijos ir verslo mokyklos stalo teniso salė | Ryto g. 19, Kailinių k., Veisiejai |
| Tinklinis  | Sporto centro sporto salė | Lazdijos g. 5, Lazdijai |
| Lazdijų. M.Gustaičio gimnazijos sporto salė | Vytauto g. 13, Lazdijai |

31. Oro temperatūrai esant 20 laipsnių šalčio ar žemesnei, į Centro pratybas gali neiti 1-5 klasių mokiniai, esant 25 laipsnių šalčio ar žemesnei temperatūrai – 6-12 klasių mokiniai. Oro temperatūrai esant 30 °C ar aukštesnei ir Centrui negalint užtikrinti ugdymo proceso organizavimo vėsesnėse aplinkose į pratybas gali neiti 1–10, I–IV gimnazijos klasių mokiniai. Oro temperatūrai esant 30 °C ar aukštesnei ugdymo procesas lauke neorganizuojamas 5–10, I–IV gimnazijos klasių mokiniams.

 32. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu (toliau – ypatingos aplinkybės) ar esant aplinkybėms Centre, dėl kurių ugdymo procesas negali būti organizuojamas kasdieniu mokymo proceso būdu (mokykla yra dalykų brandos egzaminų centras, vyksta remonto darbai Centre ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

 33. Centro direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Centre, dėl kurių ugdymo procesas negali būti organizuojamas kasdieniu mokymo proceso būdu, gali priimti sprendimus:

 33.1. laikinai koreguoti ugdymo proceso įgyvendinimą:

 33.1.1. keisti nustatytą treniruočių trukmę;

 33.1.2. keisti nustatytą treniruočių pradžios ir pabaigos laiką;

 33.1.3. ugdymo procesą perkelti į kitas aplinkas;

 33.1.4. priimti kitus aktualius ugdymo proceso organizavimo sprendimus, mažinančius/ šalinančius pavojų mokinių sveikatai ir gyvybei;

 33.2. laikinai stabdyti ugdymo procesą, kai dėl susidariusių aplinkybių Centro aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas Centro direktoriaus sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, Centro direktorius sprendimą dėl ugdymo proceso stabdymo derina su Lazdijų rajono savivaldybės administracijos Švietimo, kultūros ir sporto skyriumi;

 33.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Centro direktorius sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

 34. Valstybės, savivaldybės lygiu ar Centro direktoriaus sprendimu ugdymo procesą organizuojant nuotoliniu mokymo būdu Centras:

 34.1. priima sprendimus ugdymo procesui nuotoliniu mokymo būdu organizuoti, atsižvelgdama į Centro ugdymo plane numatytas gaires nuotoliniam mokymo procesui organizuoti;

 34.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

 34.3. įvertina, ar visi mokiniai gali dalyvauti ugdymo procese nuotoliniu mokymo būdu;

 34.4. įgyvendindama ugdymo programas, ne mažiau kaip 60 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui, ir ne daugiau kaip 40 procentų – asinchroniniam ugdymui. Nepertraukiamo sinchroninio ugdymo trukmė – iki 2 val.;

 34.5. treniruočių tvarkaraštis pritaikomas organizuoti ugdymo procesą nuotoliniu mokymo būdu: konkrečios ugdymo grupės tvarkaraštyje numato sinchroniniam ir asinchroniniam ugdymui skiriamas treniruotes;

 34.6. pritaiko treniruotės struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

 34.7. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose apimties, pobūdžio, dėl treniruotės krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

 34.8. numato mokinių ir jų tėvų (globėjų, rūpintojų) informavimo būdus;

 34.9. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas Centre negalėjo būti organizuojamas kasdieniu būdu. Informacija apie tai skelbiama centro tinklalapyje;

 34.10. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

 34.11. laikinai sustabdžius ugdymo procesą, Centro direktorius sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo, derina su Lazdijų savivaldybės administracijos Švietimo, kultūros ir sporto skyriumi.

# **III. UGDYMO TURINYS**

 35. Pagrindinis mokymo turinio uždavinys: per vaikų saviraišką sporte – talentingų sportininkų paieška, optimalus bendrasis ir specialus jų fizinis rengimas, orientavimas vienai ar kitai sporto šakai, pradinis jų apmokymas sporto šakų pagrindu, nuoseklus pratybų ir sporto varžybų apimčių didinimas, šiuolaikinių sporto mokslo laimėjimų pritaikymas siekiant optimalių sportinių rezultatų.

 36. Mokymo turinį sudaro teorinis ir praktinis mokymas, įgūdžių formavimas bei jų realizavimas.

 37. Teorinis mokymas apima bendruosius kūno kultūros, sveikos gyvensenos, racionalios dienotvarkės, mitybos reikalavimus, asmens higienos taisykles ir savisekos principus, elgesio ir kultūros žinias, fizinių pratimų įtakos atskirų organų ir sistemų veiklai, bendrųjų treniruotės dėsningumų, pasirinktos sporto šakos technikos elementų, taktinių gudrybių panaudojimo žinias, sporto varžybų taisyklių nagrinėjimą ir suvokimą.

 38. Praktinis mokymas apima bendrąjį ir specialųjį fizinį, techninį, taktinį ir psichologinį sportininko rengimą, jo metu įgyti mokėjimai ir įgūdžiai realizuojami per sporto varžybas.

 39. Centro mokymo turinys paremtas sporto mokslo įrodyta ir praktikoje patvirtinta daugiamete sportininkų rengimo sistema. Šis procesas skirstomas į tris etapus: pradinio rengimo, meistriškumo ugdymo, meistriškumo tobulinimo. Priklausomai nuo sporto šakos specifikos (pirmiausia nuo sportininkų amžiaus, lyties ir t.t) kiekvieno sportininko ugdymas trunka atitinkamą metų skaičių.

 40. Mokymo turinys fiksuojamas mokymo planuose. Mokymo planai sudaromi vadovaujantis Centro direktoriaus patvirtintomis formalųjį švietimą papildančiomis sporto šakos ugdymo programomis. Mokymo planus tvirtina Centro direktorius.

 41. Mokymo planai yra grupiniai ir individualieji.

 42. Į sportininkų rengimo valdymą įeina: sportininkų testavimas, kontrolinių normų laikymas, rengimo planų koregavimas.

 43. Visas sportininkų mokymo proceso realizavimas planuojamas kartu su moksliniu-metodiniu, medicininiu-biologiniu, informaciniu, materialiniu-techniniu bei didelio meistriškumo sportininkų socialiniu-ekonominiu aprūpinimu.

**IV. UGDYMO PLANO LENTELĖ**

44. Planuojamų sportinio ugdymo grupių, sportininkų ir valandų skaičius:

|  |  |  |  |  |
| --- | --- | --- | --- | --- |
| Sporto šaka | Grupė pagal ugdymo programos etapų metus | Grupių skaičius | Sportininkų skaičius | Valandų skaičius per savaitę |
| Aerobinė gimnastika | Pradinio rengimo 1 m.  | 1 | 12-20 | 4-6 |
| Pradinio rengimo 2 m. (1) | 1 | 18-20 | 4-8 |
| Pradinio rengimo 2 m. (2) | 1 | 15-20 | 4-8 |
| Meistriškumo ugdymo 1 m. (1) | 1 | 14-18 | 6-8 |
| Meistriškumo ugdymo 1 m.(2) | 1 | 11-18 | 6-8 |
| Meistriškumo ugdymo 2 m.(1) | 1 | 14-18 | 6-10 |
| Meistriškumo ugdymo 2 m.(2) | 1 | 12-18 | 6-10 |
| Meistriškumo ugdymo 5 m. | 1 | 16-18 | 6-14 |
| Neformaliojo sportinio ugdymo (suaugusiųjų) | 1 | 16-20 | 4-8 |
| Iš viso: | 9 | 128-170 | 46-80 |
| Futbolas | Meistriškumo ugdymo 2 m. (1) | 1 | 16-18 | 6-10 |
| Meistriškumo ugdymo 2 m. (2) | 1 | 16-18 | 6-10 |
| Iš viso: | 2 | 32-36 | 12-20 |
| Jėgos trikovė | Pradinio rengimo 2 m. (1) | 1 | 15-20 | 4-8 |
| Pradinio rengimo 2 m. (2) | 1 | 19-20 | 4-8 |
| Meistriškumo ugdymo 5 m. | 1 | 10-16 | 6-14 |
| Iš viso: | 3 | 44-56 | 14-30 |
| Krepšinis | Pradinio rengimo 2 m. | 1 | 16-20 | 4-8 |
| Meistriškumo ugdymo 2 m. | 1 | 15-18 | 6-10 |
| Meistriškumo ugdymo 5 m. | 1 | 14-18 | 6-14 |
| Iš viso: | 3 | 45-56 | 16-32 |
| Kūno rengyba | Neformaliojo sportinio ugdymo | 1 | 16-20 | 4-8 |
| Neformaliojo sportinio ugdymo | 1 | 16-20 | 4-8 |
| Neformaliojo sportinio ugdymo (suaugusiųjų) | 1 | 16-30 | 4-8 |
| Neformaliojo sportinio ugdymo (suaugusiųjų) | 1 | 16-30 | 4-8 |
| Iš viso: | 4 | 64-100 | 16-32 |
| Stalo tenisas | Meistriškumo ugdymo 2 m. | 1 | 12-18 | 6-10 |
| Meistriškumo ugdymo 5 m. | 1 | 12-18 | 6-14 |
| Iš viso: | 2 | 24-36 | 12-24 |
| Tinklinis | Pradinio rengimo 1 m. | 1 | 14-20 | 4-6 |
| Pradinio rengimo 2 m. | 1 | 14-20 | 4-8 |
| Meistriškumo ugdymo 3 m. | 1 | 16-18 | 6-10 |
| Meistriškumo ugdymo 5 m. | 1 | 14-18 | 6-14 |
| Iš viso: | 4 | 58-76 | 20-38 |
|  Iš viso: | 27 | 395-530 | 136-256 |

**V. UGDYTINIŲ SPORTINIŲ PASIEKIMŲ VERTINIMAS**

45. Planuodamas ugdymo turinį, treneris planuoja ir sportininkų pažangos ir pasiekimų vertinimą, jį sieja su mokymo tikslais, atsižvelgdamas į sportininkų patirtį ir gebėjimus.

 46. Pagal sportinio ugdymo ir (ar) rengimo programas ugdomų ir (ar) rengiamų ugdytinių sportiniai pasiekimai vertinami sportinio sezono pradžioje, sudarant sportinio ugdymo ir (ar) rengimo grupes, mokslo metų pabaigoje ir, esant poreikiui, bet kuriuo sportinio sezono metu.

47. Ugdytinių fizinių savybių, funkcinių rodyklių lygis nustatomas kontroliniais normatyvais, kuriuos nusimato treneris.

48. Ugdytinių sportinių pasiekimų vertinimas atliekamas vadovaujantis Rekomendacijų nustatytais meistriškumo rodikliais.

 49. Pagal neformaliojo sportinio ugdymo programas ugdomų ugdytinių pažangos ir pasiekimų pažangos vertinimui gali būti naudojama Eurofito fizinio pajėgumo testavimo metodika.

 50. Ugdytiniams, baigusiems sportinio ugdymo programą, išduodami Lietuvos Respublikos neformaliojo vaikų švietimo pažymėjimai.

51. Centro treneriai apie sportininkų ugdymosi pasiekimus jų tėvus informuoja žodžiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_